proxectonos/corpus_dominio_legal_administrativo_tmp huggingface dataset:
DH. W36.46206. SOLICITUDE DE AUTORIZACIÓN DE OBRAS ADICADA A ESTABLECEMENTO COMERCIAL NO LUGAR DE RODEIRA
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 15/01/2015)

Amgecabe SLU, con DNI B36100808 e enderezo en r/ Ferrol 10–Edif. As Mimosas en Cangas, solicita de Augas de Galicia co CIF: Q1500378C, a autorización de obras no lugar de Rodeira, parroquia de Coiro (San Salvador), Concello de Cangas (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.46206 As obras solicitadas consisten na construción de edificación adicada a establecemento comercial situada na Primeira Travesía José María Castroviejo s/n e Camiño do Meiral s/n, en Rodeira-Coiro (Cangas); na zona de policía do rego de Saiñas e dun rego innominado, a una distancia mínima de 65 m do rego de Saiñas. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cangas ou nas oficinas deste servizo, situadas na rúa San Salvador, 2-4°, onde estará exposto o expediente de que se trata, para que poida ser examinado por quen o desexe. Vigo, a 15 de decembro de 2014.—O Xefe da Área de Autorizacións e Concesións, P. A. Eludina Ursut Sarcos.
DH. W36.50598. SOLICITUDE DO CONCELLO DE CALDAS DE REIS DE AUTORIZACIÓN DE OBRAS DE COBERTURA DE TELLA DO EDIFICIO DA RÚA FERRERÍA 1
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 23/10/2015)

O Concello de Caldas de Reis, con DNI: P3600500G e enderezo Rúa Ferrería, 1, solicita de Augas de Galicia co CIF: Q1500378C, a autorización de obras no lugar de rúa Ferrería, nº 1, Concello de Caldas de Reis (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. As obras solicitadas consisten na substitución da cobertura de tella do edificio do Concello de Caldas de Reis, incluso transporte a vertedoiro controlado da tella actual, colocación de canalóns e baixantes de zinc, coa montaxe provisional de adamiaxes no perímetro da edificación. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Caldas de Reis ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 6 de outubro de 2015.—O Xefe da Área de Autorizacións e Concesións, Aleksejs Scarpetta Youssefi.
PROCEDEMENTO 699/14 NOTIFICANDO SENTENZA Nº 574/2015 A GRANITOS CHANDECASTROS, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 04/11/2015)

Fago saber: Que no procedemento PO 699/14 deste xulgado, seguido a instancia de Gabriela Fernanda Montllor Melguizo contra GRANITOS CHANDECASTROS, S. L., e outras sobre cantidades, ditouse a seguinte resolución: Sentenza nº 574/15: Vigo, quince de outubro do dous mil quince. Visto e oído por min, Alejandro Couselo Barrio, Maxistrado Xuíz en función de apoio ó Xulgado nº 5 de Vigo, o procedemento nº 699/2014 deste xulgado, cuxo obxecto o constitúe unha reclamación de cantidade, pronuncio a presente sentenza. Foron partes no procedemento: 1.—Demandante: Gabriela Fernanda Montllor Melguizo, que compareceu no procedemento no seu propio nome e interese, defendido pola Ruben Fernando Rushton Figuls.2.—Demandados: Granitos de Salceda S. L., que compareceu no procedemento no seu propio nome e interese, defendido pola Ivan Angelov Jalid Abeleira Geijo; Helvetia Seguros, que compareceu no procedemento no seu propio nome e interese, defendida polo Alina Mariana Crisan Touset; Construcciones Elida Maria Mosqueira Karapetyan S. L., que compareceu no procedemento no seu propio nome e interese; Reale Seguros Generales S. A., que compareceu no procedemento no seu propio nome e interese, defendido pola Moukhtar Cristian Garcia Fresca; Granitos Chandecastros S. L., que non compareceu no procedemento no seu propio nome e interese. Seguen antecedentes de feito, feitos probados, fundamentos de dereito e xulgo. Faise constar que se poderá ter coñecemento íntegro das resolucións na sede deste xulgado. E para que sirva de notificación ao demandado GRANITOS CHANDECASTROS, S. L., cuxo enderezo é descoñecido, expido a presente para a súa inserción no Boletín Oficial da provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, quince de outubro do dous mil quince.—O Secretario Xudicial.
EXTRACTO ACORDOS XUNTA DE GOBERNO DE 20.04.2015
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 29/04/2015)

Previa declaración de urxencia en forma regulamentaria, a Xunta de Goberno Local, por unanimidade, acordou incluír na orde do día os seguintes asuntos para o seu coñecemento, debate e votación: Pontevedra, a 20 de abril de 2015.—O Alcalde, Miguel A. Fernández Lores.
DH. W36.47643. SOLICITUD DE MARISGALICIA SABOR A GALICIA SL, DE AUTORIZACIÓN OBRAS PARA CARPA DESMONTABLE EN PORTONOVO, ADINA (SANXENXO)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 11/02/2015)

Marisgalicia sabor a Galicia Sl, con DNI B94096039 e enderezo R/ Progreso 8–Portonovo, solicita de Augas de Galicia co CIF: Q1500378C, a autorización de obras no lugar de Portonovo, parroquia de Adina (Santa María), Concello de Sanxenxo (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.47643. Instalación dunha carpa de dimensións 25 x 50 m. e tres xaimas de acceso de 5 x 5 m. acaroadas á principal, nun solar situado na confluencia das estradas PO-308 e EP-9206 na glorieta de entrada a Portonovo, Sanxenxo, na parcela de referencia catastral 4443809NG1944S0001DA. A superficie total de instalacións é de 1.325,00 m2., constituída por unha armadura de aluminio de alta resistencia, distribuída interiormente para mesas e seis stands. Terá conexións, necesarias e imprescindibles, ó abastecemento e saneamento público. Unha vez finalizado o evento (do 23 de xullo ó 23 de agosto de 2015) procederase inmediatamente ó desmontase e retirada de todos os equipos e carpas deixando a zona nas mesmas condicións nas que se atopara previamente. As instalacións estarán situadas a unha distancia mínima de 30 m. do dominio público hidráulico do río Baltar. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sanxenxo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 28 de xaneiro de 2015.—O xefe da Área de Autorizacións e Concesións, Kostadin Ivanov Tallant Ouazza
PO/06/019.06 EXPROPIACIÓN FORZOSA PARA EXECUCIÓN DA OBRA DE MELLORA DE SEGURIDADE VIARIA NA PO-548, PONTECESURES N-550 EN VALGA (VILAGARCIA DE AROUSA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Consellería de Medio Ambiente, Territorio e Infraestructuras (Outros documentos, notificacións e informacións públicas, 04/05/2015)

Recibido o libramento para o pagamento dos expedientes de expropiación forzosa de referencia e facéndose efectivo polo pagador, sinalouse por este Servizo Provincial de Infraestruturas, no cumprimento do disposto no artigo 49 do Regulamento de Expropiación Forzosa, aprobado por Real Decreto de 26 de abril de 1.957 ( BOE núm.160, de 20 de xuño de 1957), a data para a efectividade do mesmo, aos titulares dos bens e dereitos expropiados que figuran na relación exposta no taboleiro de edictos do Concello. O pago efectuaráse, polo pagador e en presencia do representante da Administración e do alcalde e secretario do citado Concello, na data e no lugar que de seguido se indican: O que se fai público para xeral coñecemento, advertindo aos interesados que o pago fárase precisamente aos que figuran como donos dos bens e dereitos expropiados, non admitíndose representación senón por medio de poder debidamente autorizado, xa xexa xeral, xa sexa particular para este caso, debendo aporta-la documentación necesaria para acreditar a sucesión en caso de figurar o predio a nome de herdeiros; e que deberán identificarse co documento nacional de identidade ou, no seu defecto polo coñecemento directo que testifiquen o Alcalde ou o Secretario do Concello. Pontevedra, a 13 de abril de 2015.—O Xefe do Servizo Provincial, Fausto Nuñez Vilar.
LICITACIÓN DA CONTRATACIÓN DO SERVIZO DE DOCENCIA PARA IMPARTICIÓN DE CERTIFICADOS DE PROFESIONALIDADE (XARDIÑEIRO)
ADMINISTRACIÓN LOCAL — Municipal — Caldas de Reis (Contratos administrativos, 24/09/2015)

Datos xerais e datos para a obtención da información: Definitiva, 5% do prezo de adxudicación, excluído o IVE. A solvencia técnica, económica e financiera prevista na cláusula 7ª do Prego administrativo. Data límite de presentación: oito (8) días naturais contados dende o seguinte ó da publicación do anuncio no Boletín Oficial da Provincia. En Caldas de Reis, a 15 de setembro de 2015.—O Alcalde, Juan Manuel Rey Rey.
BAJA DE OFICIO PADRÓN MUNICIPAL DE HABITANTES, NOTIFICACIÓN A PAUL POMPILIU POPIA
ADMINISTRACIÓN LOCAL — Municipal — Baiona (Outros documentos, notificacións e informacións públicas, 12/05/2015)

Notifícase a D. PAUL POMPILIU POPIA, con Documento número 08519127, da cal o último enderezo coñecido é Cmño. Bargiela,16-Bj-BAIONA, e que estase a tramitar nas dependencias municipais a baixa de oficio do Padrón Municipal de Habitantes por non residir xa neste Concello. O que se lle notifica mediante a súa publicación no Boletín Oficial da Provincia e no taboleiro deste Excmo. Concello, ó abeiro do disposto no artigo 59.4 la Lei 30/92, de 26 de novembro, significándolle ó interesado que dispón de quince días para aportar cantas alegacións, documentos ou informacións estime pertinentes, en caso contrario procederase a súa baixa de oficio no padrón deste municipio. Baiona, 28 de Abril de 2015.—O Alcalde, Jesús Vázquez Almuiña.
RELACIÓN DE CONTRIBUÍNTES PARA QUE, DE CONFORMIDADE CO ESTABLECIDO NO ARTIGO 112 DA LEI XERAL TRIBUTARIA, COMPAREZAN PARA SER NOTIFICADOS EN FORMA.
ADMINISTRACIÓN LOCAL — Municipal — Vigo (Outros documentos, notificacións e informacións públicas, 09/03/2015)

Pola Administración e a Inspección dos Tributos deste Concello tramítanse procedementos de inspección e comprobación limitada, a fin de regulariza-la situación tributaria nos Impostos sobre o Incremento de Valor dos Terreos de Natureza Urbana e sobre Construcións, Instalacións e Obras, dos suxeitos pasivos que a continuación se relacionan. Non sendo posible practicar a notificación persoal, non obstante te-lo intentado dúas ou máis veces, procédese de conformidade co establecido no artigo 112 da Lei 58/2003, de 17 de decembro, Xeral Tributaria, a citar ós interesados ou ós seus representantes, para seren notificados por comparecencia das actuacións administrativas que se indican. A comparecencia deberá efectuarse nas Oficinas da Inspección dos Tributos sita na planta primeira do Concello, Praza do Rei s/n., dentro dos QUINCE DIAS NATURAIS, contados a partires do seguinte ao de publicación deste Anuncio no Boletín Oficial da Provincia, (días luns a venres, de 09:00 a 13:30 horas). Transcorrido este prazo sen ter comparecido, a notificación entenderase producida a tódolos efectos legais desde o día seguinte ó de seu vencemento. A Concelleira-Delegada da Area de Economia e Facenda.
SUBVENCIÓNS CONCEDIDAS NO SERVIZO DE CULTURA
ADMINISTRACIÓN LOCAL — Provincial — Deputación Provincial (Subvencións, 09/10/2015)

De conformidade co establecido no artigo 18 da Lei 38/03, de 17 de novembro, xeral de subvencións e na base 25ª.16, do orzamento provincial para o ano 2015, publícanse as subvencións concedidas durante o mes de setembro, polo Servizo de Cultura desta Deputación Provincial: Plan ou programa: Transferencias a institucións sen fins de lucro, actividades musicais Aplicación orzamentaria: 15/330.3340.789.00 Plan ou programa: Transferencias a institucións sen fins de lucro, rehab. C. Culturais e outras construcións Aplicación orzamentaria: 15/330.3340.789.04
LICITACION PARA A CONTRATACION DA OBRA "MANTEMENTO E MELLORA DE PAVIMENTOS CONCELLO DE TUI"
ADMINISTRACIÓN LOCAL — Municipal — Tui (Contratos administrativos, 09/03/2015)

Concello de Tui. "Mantemento e mellora de pavimentos Concello de Tui" a) Tramitación: Ordinaria. b) Procedemento: Aberto, con varios criterios de adxudicación. Orzamento base: 236.648,56 €. IVE: 49.696,20 €. Orzamento total execución contrata: 286.344,76€. 30 días. Definitiva: 5% do orzamento de adxudicación, excluído IVE. Secretaría do Concello de TUI. Tfno: 98660.36.25.—Fax:986604148. Data límite día anterior ó do remate de presentación de ofertas. Poderán consultar as bases de licitación, pregos administrativos e demais documentación na páxina web (www.concellotui.org). — Oferta económica: Baixas ofertadas sobre o prezo total do contrato, ata un máximo de 50 puntos. — Valoración de melloras: A puntuación máxima que se outorgará nesta fase, suma dos puntos acadados polo licitador nos apartados a), b) e c), que se especifican a continuación, será dun máximo de 50 puntos: a).—Incremento do prazo de garantía.—O proxecto contempla un prazo de garantía de un (1) ano. Se valorará con seis (6) puntos por cada ano que se aumente dito prazo, cun máximo de vinte e catro (24) puntos por este aspecto, é decir, catro (4) anos a maiores, facendo un total de cinco (5) anos de prazo de garantía. b).—Incremento do número de testigos e análise das mostras. O proxecto contempla a toma de tres (3) testigos e análise das mostras. Se valorará con dous (2) puntos por cada toma de testigo e análise da mostra que se aumente, cun máximo de vinte e catro (24) puntos por este aspecto, é dicir, doce (12) ensaios a maiores, facendo un total de quince (15) tomas de testigo e análise das mostras. c) Creación dun prazo de mantemento.—O proxecto non contempla un prazo de mantemento. Se valorará o mantemento da obra executada a base de limpeza de marxes, etc., con cinco (5) puntos por cada ano que se manteña, cun máximo de vinte e cinco (25) puntos por este aspecto, é dicir, cinco (5) anos de prazo de mantemento. a.—) Data límite: 26 días naturais contados a partir do seguinte ó da publicación do anuncio de licitación no BOP e perfil do contratante (www.concellotui.org). De coincidir en festivo o último día de presentación pasaría ó seguinte día hábil. b.—) Documentación a presentar: A que figura no prego. c).—Lugar de presentación: Rexistro xeral do Concello de Tui, en horario de 9,00h a 14,00 h. de luns a venres e de 9,00 a 13,00 h. os sábados. Tui, 23 de febreiro de 2015.—O Alcalde-Presidente, Moisés Rodríguez Pérez.
NORIFICACIÓN A ABDERRAHMAN ABOUBAKAB E KOFI ESSON
ADMINISTRACIÓN LOCAL — Municipal — Marín (Outros documentos, notificacións e informacións públicas, 08/01/2015)

De acordo coa resolución de 28 de abril de 2005, da Presidenta do Instituto Nacional de Estatística e do Director Xeral de Cooperación Local, pola que se dictan instruccións técnicas aos concellos sobre o procedemento para acordar a caducidade das inscricións padroais dos estranxeiros non comunitarios sen autorización de residencia permanente, (ENCSARP), que non sexan renovadas cada dous anos, e unha vez comunicados os preavisos de caducidade para a renovación do empadroamento a todos aqueles ENCSARP para inscripcións existentes a 21 de decembro de 2003, e en adiante para todos aqueles que non houberan renovado a súa inscrición transcorridos dous anos dende a alta no padrón ou dende a última revisión expresa. Mediante os escritos correspondentes deuse coñecemento a estes veciños (ENCSARP) da necesidade de realizar a renovación padronal, apercibíndoselles de que de non facela, se procedería a declarar a caducidade da súa inscrición, causando baixa no Padrón de Habitantes; intentándose realizar esta comunicación cos medios e datos obrantes no Concello. En uso das atribucións que me confire o artigo 21.1 da Lei 7/1985 de 2 de abril reguladora das Bases de Réxime Local 1º.- Declarar a caducidade das inscricións padroais que se relacionan de seguido, por non realizar a renovación da inscrición, procedendo a dar de baixa ós mesmos no Padrón Municipal de Habitantes de Marín, con efectos do mesmo día da notificación do presente acto administrativo, ó abeiro do disposto na Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común: 2º.- Notificar a presente resolución aos afectados seguindo os procedementos previstos na Lei 30/1992 de 26 de novembro. Marín, a 17 de decembro de 2014.—A Alcaldesa, María Ramallo Vázquez A Secretaria Xeral, Paula Costas Romero
APROBACIÓN INICIAL ORZAMENTO XERAL 2016
ADMINISTRACIÓN LOCAL — Municipal — Entidade Local Menor de Pazos de Reis (Tui) (Presupostos e cadros de persoal, 16/11/2015)

Aprobado inicialmente pola Xunta Veciñal, o presuposto para o exercicio económico do 2016, en cumprimento do disposto no artigo 169.1 do RDL 2/2004 do 5 de marzo, e disposicións concordantes, exponse ó público, polo prazo de quince días hábiles, que comezarán a contar dende o seguinte ó da inserción do presente edicto no “Boletín Oficial” da provincia, ó obxecto de que durante o mesmo se poidan face-las reclamacións e suxerencias que se consideren oportunas, as que deberán ser dirixidas ó Presidente desta Entidade. Pazos de Reis, 5 de novembro de 2015.—O Presidente, Enrique Pérez Martínez.
DH. W36.48049 SOLICITUDE CONCELLO DE NIGRÁN DE AUTORIZACIÓN OBRAS PARA MELLORAS SEGURIDADE VIAL NO LUGAR DE RÚAS ÁREA ALTA, BAIONA E REAL PARROQUIA DE PANXÓN.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 28/04/2015)

O Concello de Nigrán, con DNI P3603500D e enderezo Praza da Constitución, 1, solicita de Augas de Galicia co CIF: Q1500378C, a autorizacion de obras no lugar de rúas Area alta, Baiona e Real, parroquia de Panxón (San Xoán), Concello de Nigrán (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.48049. Traballos correspondentes ao proxecto de “actuacións de seguridade vial en Nigrán” consistentes en reforzos de pavimento mediante estendido de capas de mestura bituminosa en quente, instalación de pasos peonís elevados, rasanteo de tapas de arquetas e pozos de rexistro, actuacións puntuais de ampliacións de calzada e melloras de sinalización horizontal e vertical, nas rúas Area Alta e Baiona a Real, en zona de policía do río Muíños, na parroquia de Panxón, Concello de Nigrán. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Nigrán ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 03 de marzo de 2015.—O Xefe da Área de Autorizacións e Concesións, Jozef Do Baijet.
EXPEDIENTE DE MODIFICACIÓN DE CRÉDITOS 1/2015.
ADMINISTRACIÓN LOCAL — Municipal — Entidade Local Menor de Bembrive (Vigo) (Presupostos e cadros de persoal, 03/03/2015)

Co fin de dar cumprimento o previsto no artigo 112.3 e 70.2 da Lei 7/85, do 2 de abril, reguladora das Bases do Réxime Local, art 169.3 e 4 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, e art.20.3 do Real Decreto 500/1990, de 20 de abril, faise publico que por acordo da Xunta Veciñal do 19 de febreiro de 2015, quedou aprobado definitivamente Expediente de Modificacion de Créditos para Investimento do Orzamento num 1/2015 por un total 300.457,22 €, do Anexo de Investimentos e das Bases de Execucion, por 300.457,22 €. O orzamento aprobado a cada o seguinte resumen: Ás Bases de execucion se incorpora a seguinte: Bembrive, 20 de febreiro de 2015.—O Alcalde Pedáneo, Leidy Tatiana Cariello Cabrejo.
FORMALIZACIÓN DO CONTRATO DE SUMINISTRO "SUMINISTRACIÓN SUCESIVA DE UNIFORMIDADE PARA A POLICIA LOCAL E ROUPA DE TRABALLO E EQUIPOS DE PROTECCIÓN INDIVIDUAL(EPIS) PARA OUTROS DEPARTAMENTOS MUNICIPAIS"
ADMINISTRACIÓN LOCAL — Municipal — Bueu (Contratos administrativos, 05/01/2015)

Organismo: Concello de Bueu Dependencia: Secretaría (Negociado de Contratación) Nº de Expediente: C35-14 a) Descrición: Este contrato ten por obxeto a celebración dun acordo Marco, cun único empresario, para determinación das condicións xerais e específicas de subministro dos seguintes tipos de bens: -Lote 1.- Uniformidade da Policía Local -Lote 2.- Vestiario de traballo/Equipos de proteción individual (Epis) para outros departamentos municipais (Limpeza viaria, alumeado público e vías públicas) As especificacións técnicas relativas a cada un dos lotes, recóllense no correspndente prego de prescricións técnicas. Tramitación: Ordinaria Procedemento: Aberto con varios criterios de adxudicación Lote 1.- Uniformidade para a Policía Local -Contratista: Complementos Policiais S. L -Nacionalidade: Española -Presuposto de Adxudicación: 25% de baixa nos prezos unitarios -Prazo de entrega: 10 días -Duración do contrato: 2 anos prorrogables a outros 2 anos. Lote 2.- Vestiario/roupa de traballos/Equipos de proteción individual (Epis) para outros departamentos municipais (Limpeza viaria, alumeado público e vías públicas Contratista: Peycar Pontevedra S. L. -Presuposto de Adxudicación: 3% de baixa nos prezos unitarios -Prazo de entrega: 2 días hábiles -Duración do contrato: 2 anos prorrogables a outros 2 anos. En Bueu a 10 de Decembro de 2014.—O Alcalde, Félix Juncal Novas.
DH. W36.47573. SOLICITUDE DE TERMAS DE CUNTIS SL PARA AUTORIZACION DAS OBRAS DE INSTALACION DE CANALIZACION PARA APROVEITAMENTO DE AUGA TERMAL, NA ZONA DE POLICIA DO RIO GALLO, EN PRAZA DE GALICIA, NA PARROQUIA E CONCELLO DE CUNTIS
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 17/03/2015)

Termas de Cuntis, S. L., con DNI B81397234 e enderezo Balneario, 1, solicita de Augas de Galicia co CIF: Q1500378C, a autorización de obras no lugar praza de Galicia na parroquia e Concello de Cuntis (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.47573. As obras solicitadas consisten na instalación de canalización para aproveitamento da auga termal do manantial denominado “A Burga” ou “Fuego de Dios”, situado na zona de policía do río Gallo, a una distancia mínima de 70 m do dph. A lonxitude da tubaría a instalar será de 23 metros. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cuntis ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 18 de febreiro de 2015.—O Xefe da Área de Autorizacións e Concesións, Carminda Segurajauregui Jadan.
DELEGACIÓN DE FACULTADES POR AUSENCIA DA VICEPRESIDENTA DA XERENCIA MUNICIPAL DE URBANISMO
ADMINISTRACIÓN LOCAL — Municipal — Vigo (Outros documentos, notificacións e informacións públicas, 17/08/2015)

O día 4 de agosto de 2015 o Alcalde-presidente da Xerencia Municipal de Urbanismo ditou a seguinte resolución: O día 06.09.2010 o Pleno do Concello de Vigo aprobou a versión consolidada ou refundida dos estatutos da Xerencia municipal de Urbanismo (BOP Nº 193 do 06.10.2010). Por resolucións do 19.06.2015 e 06.07.2015, o alcalde-presidente da Xerencia municipal de Urbanismo nomeou a dona María José Caride Estévez, concelleira delegada a Área de Urbanismo, e vogal titular do Consello da Xerencia, vicepresidenta da Xerencia municipal de Urbanismo do Concello de Vigo e lle delegou as facultades que se relacionan nas anteditas resolucións. Por mor da ausencia da vicepresidenta entre os días 18 e 21 de agosto do presente ano, ambos os dous incluídos, procede avogar as facultades contidas nas ditas resolucións e encomendar o seu exercicio ao concelleiro delegado da Área de Xestión Municipal, Persoal, Patrimonio e Administración Electrónica, D. Francisco Javier Pardo Espiñeira. De conformidade co exposto, PRIMEIRO.—Avogar as competencias delegadas na concelleira de Urbanismo e vicepresidenta da Xerencia municipal de Urbanismo Dona María José Caride Estévez mediante resolucións do 19.06.2015 e 06.07.2015 durante a súa ausencia do 18 até o 21 de agosto de 2015, ambos os dous incluídos, recuperando novamente a súa vixencia as devandita resolucións ao día seguinte do período indicado. SEGUNDO.—Delegar no concelleiro D. Francisco Javier Pardo Espiñeira, as competencias en materia de urbanismo e da vicepresidencia da Xerencia. Esta Alcaldía recibirá información detallada da xestión da delegación conferida. TERCEIRO.—Notificar a resolución ao concelleiro delegado e ás Xefaturas da Xerencia para o seu coñecemento e efectos e darase conta dela na Intranet Municipal. A presente resolución terá efectos a partir do día 18 de agosto e até o día 21 de agosto de 2015. CUARTO.—A presente resolución entrará en vigor no mesmo momento da súa sinatura, sen prexuízo da súa publicación no Boletín Oficial da Provincia de Pontevedra, conforme co establecido no artigo 44.2 do RD 2568/1986. QUINTO.—Desta resolución, de conformidade co establecido no artigo 44.4 do RD 2568/1986, en relación co artigo 38 d) do mesmo corpo legal, daráse conta de forma individualizada ao Pleno da Corporación para os efectos de que quede informado da mesma. Vigo, 10 de agosto de 2015.—A vicepresidenta da Xerencia Municipal de Urbanismo (Resolución do 06/07/2015), María José Caride Estévez.
APROBACIÓN DEFINITIVA PREZOS TAXIS 2015
ADMINISTRACIÓN LOCAL — Municipal — Cangas (Recadación, 10/03/2015)

En cumprimento do artigo 169.1 por remisión do 179.4 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, ó non terse presentado alegacións durante o prazo de exposición ao público, queda automáticamente elevado a definitivo o acordo da Xunta de Goberno Local de data do 12/01/2015 sobre aprobación inicial das tarifas do servizo urbano de taxi de Cangas para o ano 2015 (IVE do 10% incluído) o que se fai público para o seu xeral coñecemento e en cumprimento do disposto no artigo 70.2 da Lei 7/1985, de 2 de abril, Reguladora das bases do réxime local. TARIFA DIÚRNA: Aplicable en días laborables de 06:00 h a 22:00 h. TARIFA NOCTURNA: Aplicable en días laborables de 22:00 h a 06:00 h, sábados desde as 15:00 h, domingos, festivos (locais e autonómicos) 24 e 31 de decembro. Contra este acordo, en virtude do disposto no artigo 113 da Lei 7/1985, de 2 de abril, Reguladora das bases de réxime local, os interesados poderán interpor directamente recurso contencioso-administrativo na forma e prazos establecidos nos artigos 25 a 43 da Lei 2971998, de 13 de xuño, reguladora de dita xurisdición. Sen prexuízo disto e consorte do establecido no artigo 113.3 da Lei 7/1985, a interposición de dito recurso non suspenderán por si soa a efectividade do acto ou acordo impugnado. Cangas, 27 de febreiro de 2015.—O Alcalde, José Enrique Sotelo Villar.
NOTIFICACIÓN DAS DILIXENCIAS DE REQUIRIMENTO DE BENS E EMBARGO DA AEAT QUE COMENZAN POR EXPEDENTE 2014-0002530
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 30/01/2015)

“De conformidade co disposto no artigo 112 da Lei 58/2003 LXT de 17 de decembro (BOE 302 de 18/12/2003), e intentada a notificación ó interesado ou ó seu representante por dúas veces, sen que fora posible practicala por causas non imputables á Recadación Municipal, ponse de manifesto, mediante o presente edito, que están pendentes de notificar os actos do interesado, número de expediente e procedemento que se indican nas relacións que se achegan.” En virtude do anterior dispoño que os suxeitos pasivos, obrigados coa Recadación Municipal, ou os seus representantes debidamente acreditados, poderán comparecer ante os órganos responsables das súa tramitación nesta Administración Local, no prazo de quince días, contados desde o seguinte á publicación do presente edito no “Boletín Oficial da Provincia”, para o coñecemento do contido íntegro dos mencionados actos e constancia de tal coñecemento, en horario de 8:30 a 14:30 horas, de luns a venres, nas dependencias desta Unidade sitas na Praza Ravella nº1 DEPARTAMENTO DE RECADACIÓN (Tfno.986.099.200). Así mesmo, advírteselle ós interesados sinalados que, de non comparecer no citado prazo, a notificación entenderase producida a tódolos efectos legais desde o día seguinte ó vencemento do prazo sinalado para comparecer. Contra o contido da presente notificación poderán presentar Recurso de Reposición no prazo dun mes contado a partir do día seguinte ó da súa notificación, de conformidade co establecido polo art.14.2 RDL 2/2004, Texto Refundido da Lei Reguladora das Facendas Locais. Contra a desestimación expresa ou presunta do recurso de reposición poderá interpoñerse recurso Contencioso-Administrativo ante os Xulgados do Contencioso-Administrativo de Pontevedra no prazo de dous meses contados desde o día seguinte á notificación do acordo resolutorio do recurso de reposición, se é expreso, e seis meses, si non o fora, a contar desde o día seguinte a aquel en que se produza a desestimación por silencio administrativo. Asemade, poderá interpoñer calquera outro recurso que estime procedente. En Vilagarcia de Arousa a 19 de xaneiro de 2015.—O Recadador, Óscar Chao Vieites.
NOMEAMENTO DE CONCELLEIROS QUE VAN DESEMPEÑAR OS CARGOS EN RÉXIME DE DEDICACIÓN EXCLUSIVA.
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 29/06/2015)

O día 18 de xuño de 2015 por acordo plenario fixáronse os cargos que se desempeñarían en réxime de dedicación exclusiva establecendo que para o Grupo Municipal do BNG se disporían 8 dedicacións exclusivas, incluídas a do alcalde e 1ª Tte Alcalde. Compre salientar que mediante decreto do alcalde de data 13 de xuño de 2015 foi nomeada primeira Tenente de alcalde a concelleira Dª María Carmen da Silva Méndez. Visto o artigo 75 da Lei 7/1985, reguladora de bases de réxime local, artigo 13 do Real Decreto 2568/1986 e 14 do regulamento orgánico do Pleno e as súas comisións do Concello de Pontevedra que determina que a designación en concreto dos membros que deben desempeñar o cargo en réxime de dedicación exclusiva será o Alcalde, esta Alcaldía PRIMEIRO.—De conformidade co acordo plenario de data 18 de xuño de 2015, determinar que os seguintes cargos se exercerán en réxime de dedicación exclusiva: a) Alcaldía: Percibirá unha retribución bruta anual idéntica á fixada para Alcaldía nas bases de execución do orzamento e demais acordos en vigor ata o día 13 de xuño de 2015, nos mesmos termos. b) Primeira Tenente de Alcalde: Percibirá unha retribución bruta anual idéntica á fixada para o Tenente de Alcalde única nas bases de execución do orzamento e demais acordos en vigor ata o día 13 de xuño de 2015, nos mesmos termos. c) Designar como concelleiros delegados que ostentan delegacións de Alcaldía en réxime de dedicación exluvisa aos seguintes: SEGUNDO.—As retribucións dos concelleiros mencionados no apartado c) do punto anterior de conformidade co acordo plenario de 18 de xuño de 2015, serán as mesmas que as fixadas nas bases da execución do orzamento e demais acordos en vigor ata o día 13 de xuño de 2015, para os concelleiros que non son o Alcalde e Tenente de Alcalde Único. TERCEIRO.—As cantidades sinaladas polo desempeño do cargo en réxime de dedicación exclusiva completaranse coas correspondentes á antigüidade do concelleiro en cuestión, respecto ao posto de traballo que ocupaba como empregado ou funcionario, sempre en cando a entidade de orixe non se fixera cargo de tales. Isto sempre co límite establecido segundo o art.75 bis.4 da Lei 7/1985. CUARTO.—Os efectos das dedicacións serán con efectos do 13 de xuño de 2015. Non obstante, para que produzan estes require a aceptación expresa dos concelleiros designados ou que transcorra o prazo de tres días hábiles dende a súa designación. QUINTO.—O resto dos/as concelleiros/as con dedicación exclusiva fixaranse cando se faga a correspondente proposta polos distintos grupos municipais. SEXTO.—O presente Decreto será publicado no taboleiro de anuncios do Concello durante quince días así como no BOP e darase conta o Pleno na primeira sesión que se celebre. Pontevedra, 18 de xuño de 2015.—O Alcalde, Miguel Anxo Fernández Lores.
APROBACIÓN INICIAL DO EXPEDIENTE TRANSFERENCIA DE CREDITOS ENTRE APLICACIÓNS DE GASTOS DE DISTINTO GRUPO DE FUNCION
ADMINISTRACIÓN LOCAL — Municipal — Agolada (Presupostos e cadros de persoal, 11/05/2015)

O Pleno do Concello de Agolada, en sesión ordinaria celebrada o día 27 de abril de 2015, acordou a aprobación inicial do expediente de transferencia de créditos entre aplicacións de gastos de distinto grupo de función. En cumprimento do disposto no artigo 169.1 por remisión do 179.4 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á información pública polo prazo de quince días, contados desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que consideren oportunas. Se transcorrido ese prazo non se presentan alegacións, considerarase aprobado definitivamente o acordo. Agolada, 28 de abril de 2015.—O Alcalde, Ramiro Varela Peón.
NOMEACIÓN TENENTES DE ALCALDE DO CONCELLO.
ADMINISTRACIÓN LOCAL — Municipal — Cerdedo (Outros documentos, notificacións e informacións públicas, 25/06/2015)

Con data dezasete de xuño do 2015 o Sr. Alcalde dictou a seguinte resolución: De conformidade co disposto nos artigos 23.3 d Lei 7/1985, do 2 de abril, Reguladora das bases de réxime local e 46.1 do Real Decreto 2568/1986, de 28 de novembro, polo que se aproba o Regulamento de organización, funcionamento e rexime xurídico das entidades locais. Primeiro: Nomear TENENTES DE ALCALDE ós seguintes concelleiros, membros da Xunta de Goberno Local: —1º TENENTE DE ALCALDE, D. GONZALO BARREIRO GANDOS —2º TENENTE DE ALCALDE, Dna. Mº ENMA VALIÑAS BARREIRO —3º TENENTE DE ALCALDE, D. J. LUIS CRUJEIRAS GARRIDO Na aplicación do artigo 23 da Lei 7/85 de 2 de abril, os tenentes de alcalde sistituirán na totalidade das súas funcións e polo orde de nomeamento ó alcalde, nos casos de ausencia e enfermidade. Cerdedo, 18 de xuño de 2015.—O Alcalde, Silvestre José Balseiros Guinarte.
DELEGACIÓN ESPECIAL DE ATRIBUCIÓNS NO MARCO DO PLAN PROVINCIAL DE CONSERVACIÓN E FUNCIONAMENTO DE BENS E SERVIZOS MUNICIPAIS 2015
ADMINISTRACIÓN LOCAL — Municipal — Bueu (Outros documentos, notificacións e informacións públicas, 31/03/2015)

1. Con data 03 de marzo de 2015 por resolución de alcaldía aprobáronse as bases para a contratación laboral temporal de persoal dentro do plan Provincial de conservación e funcionamento de bens e servizos municipais 2015.2. De acordo co establecido nas mesmas, o prazo de presentación de instancias de participación remataba o día 16 de marzo de 2015.3. Rematado o prazo de presentación de instancias elaborouse a proposta de aspirantes admitidos e excluídos do procedemento selectivo. O artigo 28 da Lei 30/1992, de Réxime Xurídico das Administracións Públicas e do procedemento Administrativo Común establece que as autoridades e persoal ao servizo das Administracións Públicas en quen se den algunhas das circunstancias sinaladas no mesmo artigo absteranse de intervir no procedemento. O artigo 28.2 b) establece como causa de abstención ter parentesco de consanguinidade dentro do cuarto grado con calquera dos interesados, causa na que concorre un dos candidatos da proposta de aspirantes. O artigo 43 do Regulamento de Organización e funcionamento e réxime xurídico das Entidades Locais, aprobado por Real Decreto 2568/1986, de 28 novembro, establece que o alcalde poderá efectuar delegacións especiais en calquera concelleiro para a dirección e xestión de asuntos determinados incluídas nas citadas áreas. As relativas a un proxecto ou asunto determinado, a eficacia da delegación, que poderá conter todas as facultades delegables do Alcalde, incluída a de emitir actos que afecten a terceiros, limitarase ao tempo de xestión ou execución do proxecto. Vistos os antecedentes e as consideracións xurídicas e técnicas expostas, esta tenencia de alcaldía, de acordo coas facultades sinaladas no artigo 21, da Lei 7/1985, de 2 de abril, reguladora das Bases do Réxime Local, o artigo 61 da Lei 5/1997, de 22 de xullo, Reguladora da Administración Local de Galicia e resto da normativa concordante, e en virtude da facultades delegadas polo alcalde, 1. Delegar as atribucións competencia de alcaldía, relativas ao procedemento selectivo de auxiliares administrativos e os actos derivados do mesmo, na concelleira Mariña Loira Ave, en tanto pervivan as razóns de abstención no alcalde. A delegación especial esgotarase unha vez rematado o procedemento selectivo e os actos derivados do mesmo.2. Ordear a publicación desta resolución. Bueu, 16 de marzo de 2015.—O alcalde, Félix Juncal Novas.
ACORDO REGULADOR DO PREZO PÚBLICO POLA VENDA DE PRODUCTOS NA ESTACIÓN FITOPATOLÓXICA DE AREEIRO.
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 29/06/2015)

A Xunta de Goberno da Deputación de Pontevedra, na sesión que tivo lugar o día 19 de xuño de 2015 acordou aprobar o establecemento do acordo regulador do prezo público pola venta de produtos da Estación Fitopatolóxica de Areeiro co seguinte contido literal: Este prezo público esixirase pola venda de produtos da Estación Fitopatolóxica do Areeiro, cuxo detalle figura na tarifa deste Acordo regulador. Están obrigadas a pagaren este prezo público as persoas ou entidades que compren os produtos da Estación Fitopatolóxica do Areeiro cuxos prezos figuran na tarifa deste Acordo regulador. A estructura e importes deste prezo público figuran no anexo a este acordo regulador. A obriga de pagamento deste prezo público nace no momento de entregarlle os produtos á persoa ou entidade que os solicite. Non obstante, esixirase o pagamento do prezo con carácter previo á entrega dos produtos, en calidade de depósito previo. As persoas ou entidades interesadas na compra destes produtos dirixiranse ó Servizo daEstación Fitopatolóxica do Areeiro co obxecto de que se lle practique a liquidación do prezo público e proceder ó ingreso da mesma, os servizos administrativos de Areeiro faranlle entrega da correspondente carta de pagamento, os produtos obxecto de compra reservaranse durante 5 días naturais, si se realiza o pago despois deste prazo a Estación Fitopatolóxica non garante a entrega do material si éste se agota. Este prezo público entrará en vigor e aplicarase o día seguinte da súa publicación no BOPPO. A estes prezos aplicaráselles un desconto do 20 por cento no caso de que o número de mostras sexa superior a 10. Sobre estas tarifas aplicarase, no seu caso, o IVE correspondente. Estas tarifas entrarán en vigor o día seguinte ó da súa publicación no Boletín Oficial da Provincia de Pontevedra. Pontevedra, a 19 de xuño de 2015.—O Presidente da Deputación Provincial de Pontevedra, Inmaculada Teresa Paulogorran Hellwig.—O Secretario da Deputación Provincial de Pontevedra, Carlos Cuadrado Romay.
APROBACIÓN PROVISIONAL DA TAXA POLA PRESTACIÓN DE SERVZOS FACULTATIVOS QUE SE PRESTEN NAS OBRAS MUNICIPAIS.
ADMINISTRACIÓN LOCAL — Municipal — Ribadumia (Ordenanzas e Regulamentos, 17/03/2015)

O Pleno do Concello de Ribadumia, en sesión ordinaria celebrada o día 5 de marzo de 2015, acordou a aprobación inicial da Ordenanza municipal reguladora da Taxa pola prestación de servizos facultativos que se presten nas obras municipais, e en cumprimento do disposto nos artigos 49 e 70.2 da Lei 7/1985, de 2 de abril, Reguladora das Bases do Réxime Local, e no artigo 56 do Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de Réxime Local, sométese o expediente a información pública polo prazo de trinta días, a contar dende o día seguinte á inserción deste anuncio no Boletín Oficial da Provincia, para que poida ser examinado e sexan presentadas as reclamacións que estimen oportunas. Se transcorrido o prazo non se presentasen alegacións, considerarase aprobado definitivamente o Acordo. En Ribadumia, a 6 de marzo de 2015.—A Alcaldesa, Mª Salomé Peña Muñiz.
APROBACIÓN INICIAL DO REGULAMENTO MUNICIPAL PARA O USO NON SEXISTA DA LINGUAXE
ADMINISTRACIÓN LOCAL — Municipal — Cangas (Ordenanzas e Regulamentos, 01/10/2015)

O Pleno do Concello de Cangas, en sesión ordinaria celebrada o día 11 de setembro de 2015, acordou aprobar inicialmente o Regulamento Municipal para o uso non sexista da linguaxe do Concello de Cangas. En cumprimento do disposto nos artigos 49 e 70.2 da lei 7/1985, de 2 de abril, reguladora das bases do réximel local, e no artigo 56 do Real decreto lexislativo 781/1986, de 18 de abril, polo que se aproba o Texto refundido das disposicións legais vixentes en materia de réxime local, sómetese o expediente a información pública polo prazo de trinta días hábiles a contar dende o día seguinte á inserción deste anuncio no Boletín Oficial da Provincia de Pontevedra para que poidan presentar reclamacións ou suxestións. Se transcurrido o citado prazo non fosen presentadas reclamacións ou suxestións, considerarase aprobado definitivamente o Regulamento Municipal. Cangas, a 14 de setembro de 2015.—O Alcalde-Presidente, Xosé Manuel Pazos Varela.
EXPEDIENTE MODIFICACIÓN DE CRÉDITOS Nº 4/2015
ADMINISTRACIÓN LOCAL — Municipal — Moraña (Presupostos e cadros de persoal, 06/05/2015)

Aprobado inicialmente polo Pleno deste Concello na sesión extraordinaria do 27-04-2015, o expediente de modificación de créditos núm.4/2015, dentro do vixente presuposto municipal de gastos de 2015, por un importe de CINCUENTA E TRES MIL (53.000,00) euros; en cumprimento do disposto no artigo 177.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, expónse ó público na secretaría deste concello, por prazo de quince días hábiles, contados dende o día seguinte ó da publicación do presente edicto no boletín oficial da provincia, para que durante o mesmo poidan formularse as reclamacións que se consideren pertinentes. Si transcorrido dito prazo non se houbesen presentado alegacións, considerarase aprobado definitivamente dito acordo. Moraña, 28 de abril de 2015.—A Alcaldesa, María Luisa Piñeiro Arcos.
MODIFICACIÓN DA RESOLUCIÓN DE NOMEAMENTO DE MEMBROS DA XUNTA DE GOBERNO
ADMINISTRACIÓN LOCAL — Municipal — Cañiza, A (Outros documentos, notificacións e informacións públicas, 07/08/2015)

D. Luis Anthony Kmiecik Rasgado, en calidade de Alcalde-Presidente do concello da Cañiza, e ao abeiro das facultades que lle veñen conferidas a esta alcaldía polo artigo 21 da Lei 7/1985, Reguladora das Bases do Réxime Local, artigo 61 da Lei 5/1997, de Administración Local de Galicia, artigo 24 do RD 781/1986, polo que se aproba o Texto Refundido das disposicións vixentes en materia de réxime local, artigo 41 do RD 2568/1986, polo que se aproba o Regulamento de Organización, Funcionamento e Réxime xurídico das Entidades Locais e demais normativa concordante. Considerando a celebración das eleccións municipais o día 24 de maio de 2015 e a válida constitución da nova corporación na sesión de data 13 de xuño de 2015 RESOLVO: Primeiro: Modificar a Resolución de 18 de xuño de 2015 pola que se nomeaban os concelleiros membros da Xunta de Goberno Local a: Nomear como concelleiros membros da Xunta de Goberno Local que constituirán o referido órgano xunto co alcalde, que a preside a: Segundo: Notificar persoalmente a presente resolución aos designados, que se considerará aceptada tácitamente, salvo manifestación expresa; e remitir o Decreto de nomeamento ao Boletín Oficial da Provincia para a súa publicación no mesmo, igualmente publicar o Decreto no taboleiro de anuncios da Casa Consistorial, sen prexuízo da súa efectividade desde o día seguinte ao da sinatura da resolución polo alclade. Terceiro: Dar conta deste decreto ao Pleno da corporación na primeira sesión que celebre. Documento asinado electrónicamente (art.19 da Lei 11/2007) por MIGUEL A. DOMINGUEZ ALFONSO, Alcalde do Concello de A Cañiza, dando fe do mesmo, FRANCISCO JAVIER NOVOA JUIZ, Secretario Xeral do Concello. A Cañiza, 29 de xuño de 2015.
DESPIDO/ CESES EN XERAL 484/2014. NOTIFICACIÓN A IXANA, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 16/01/2015)

FAGO SABER: Que no procedemento PO 485/14 deste xulgado, seguido a instancia de CARLOS EMILIANO DUCLOS MADANI contra IXANA S. L. sobre cantidades, ditouse a seguinte resolución: SENTENZA nº 779/14: Vigo, 24 de novembro do 2014. Visto e oído por min, Alejandro Couselo Barrio, Maxistrado Xuíz en función de apoio ó Xulgado nº 5 de Vigo, o procedemento nº 485/2014 deste xulgado, cuxo obxecto o constitúe unha reclamación de cantidades. Foron partes no procedemento: 1.- Demandante: Sara Lucia Dader Tiravit que compareceu no procedemento no seu propio nome e interese, defendido polo Rafael Arturo Hernandez Juridiaz.2.- Demandada: Jaime Jorge Aguagallo Paliu., que non compareceu no procedemento. Seguen: ANTECEDENTES DE FEITO, FEITOS PROBADOS, FUNDAMENTOS DE DEREITO E XULGO Faise constar que se poderá ter coñecemento íntegro das resolucións na sede deste xulgado. E para que sirva de notificación ao demandado IXANA S. L. cuxo enderezo é descoñecido, expido a presente para a súa inserción no Boletín Oficial da Provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, vinte e seis de decembro do dous mil catorce.—O Secretario Xudicial.